Προάλπεις (Γαλλία)

Οι γαλλικές Προάλπεις (γαλλικά: Les Préalpes françaises) είναι ένα σύνολο οροσειρών μεσαίου ύψους που σχηματίζουν το δυτικό τμήμα των Άλπεων.

 Γεωγραφικά στοιχεία 
μικρογραφία|250x250εσ|Κορυφές της οροσειράς της Σαρτρέζ
Οι γαλλικές Προάλπεις είναι μια ομάδα υποαλπικών οροσειρών που βρίσκεται αμέσως δυτικά των γαλλικών Άλπεων. Εκτείνονται από τη λίμνη της Γενεύης μέχρι τους ποταμούς Ιζέρ και Ντρομ. Στα ανατολικά τα όριά τους είναι μια γραμμή που εκτείνεται στις κοινότητες Σαμονί, Αλμπερβίλ, Γκρενόμπλ, Γκαπ, Μπαρσελονέτ. Νότια από το Γκρας έως το Βανς.

Στις Βόρειες Άλπεις, οι διάφορες οροσειρές είναι εύκολα αναγνωρίσιμες από σαφείς γεωγραφικούς διαχωρισμούς, όπως το φαράγγι Βορέπ μεταξύ των οροσειρών Βερκόρ και Σαρτρέζ, ή το Σαμπερί, το οποίο βρίσκεται σε μια κοιλάδα μεταξύ των περιοχών Μπωζ και Σαρτρέζ. Στις νότιες περιοχές, οι οροσειρές δεν έχουν τις μεγάλες, βαθιές κοιλάδες που τις χωρίζουν στον βορρά.

 Οροσειρές 
Οι γαλλικές Προάλπεις αποτελούνται από τις ακόλουθες οροσειρές (από βορρά προς νότο):

 Οροσειρά του Σαμπλαί, βρίσκεται στην Άνω Σαβοΐα και τμήμα της στο καντόνι Βαλαί στην Ελβετία, υψηλότερο σημείο στο Ω-Φορ στα 2.466 μέτρα.
 Οροσειρά του Ζιφρ, στην Άνω Σαβοΐα και τμήμα της στο καντόνι Βαλαί στην Ελβετία, 3.257 μέτρα, Ωτ Σιμ.
 Οροσειρά των Μπορν, στην Άνω Σαβοΐα, 2.438 μέτρα στην κορυφή Πουάντ Μπλανς.
 Οροσειρά των Αραβίς, στη Σαβοΐα και Άνω Σαβοΐα, 2.750 μέτρα στην κορυφή Πουάντ Περσέ.
 Οροσειρά των Μπωζ, στη Σαβοΐα και Άνω Σαβοΐα, 2.217 μέτρα στην κορυφή Αρκαλόντ.
 Οροσειρά της Σαρτρέζ, στη Σαβοΐα και Ιζέρ, 2.082 μέτρα στην κορυφή Σαμσώντ.
 Οροσειρά του Βερκόρ, που μερικές φορές αποκαλούνται Γαλλικοί Δολομίτες. Νομοί Ιζέρ και Ντρομ, 2.341 μέτρα στο Γκραν Βεμόν.
 Οροσειρά του Ντεβολουί, στους νομούς Ντρομ, Ιζέρ, Ωτ-Αλπ, 2.789 μέτρα στην κορυφή Ομπιού.
 Οροσειρά του Ντιουά, στους νομούς Ντρομ, Ιζέρ, 2.051 μέτρα στην κορυφή Ζοκού
 Οροσειρά των Μπαρονί, στους νομούς Ντρομ, Ωτ-Αλπ, Βωκλύζ, 1.622 μέτρα στην κορυφή Μοντάνι ντε Μαρ
Όρη του Βωκλύζ, στους νομούς Βωκλύζ, Αλπ-ντε-Ωτ-Προβάνς, 1.912 μέτρα στο Μον Βαντού
 Οροσειρά του Λυμπερόν, στους νομούς Αλπ-ντε-Ωτ-Προβάνς, Βωκλύζ, 1125 μέτρα, στην κορυφή Μουρ Νέγκρ.
Προάλπεις του Ντίνι, στον νομό Αλπ-ντε-Ωτ-Προβάνς, 2.115 μέτρα στην κορυφή Λε Μονζ
Προάλπεις του Καστελάν, στους νομούς Αλπ-Μαριτίμ, Αλπ-ντε-Ωτ-Προβάνς, Βαρ, 1.996 μέτρα στο Πουί ντε Ραν

Προάλπεις της Νις, στις Αλπ Μαριτίμ στη Γαλλία, Μονακό και Ιταλία, 2.080 μέτρα στο Πουάντ ντε Τρουά Κομύν.

Καθώς και μέρος των ακόλουθων οροσειρών:

 Μερκαντούρ, στους νομούς Αλπ-Μαριτίμ, Αλπ-ντε-Ωτ-Προβάνς, στη Γαλλία, Πεδεμόντιο στην Ιταλία, 3 297 μέτρα στο Μον Αρτζεντέρα.
 Τρουάζ-Εβεσέ, στον νομό Αλπ-ντε-Ωτ-Προβάνς, 2 961 μέτρα στο Τετ ντε λ'Εστρόπ
 Πελά, στους νομούς Αλπ-Μαριτίμ, Αλπ-ντε-Ωτ-Προβάνς 3.050 μέτρα στο Μον Πελά.

Ανάμεσα στις πιο γνωστές κορυφές των γαλλικών Προάλπεων είναι:

 Μον Βαντού, στον νομό Βωκλύζ, αποκαλούμενο «Γίγαντας της Προβηγκίας», με ύψος 1.912 μέτρα.
 Μον Αιγκουίγ, στα νότια του νομού Ιζέρ, ένα υπόλοιπο της ασβεστολιθικής οροσειράς του Βερκόρ που εκτεινόταν ως εδώ. Έχει μια ευδιάκριτη ευρεία επίπεδη κορυφή, 2.087 μέτρα.

 Εξωτερικοί σύνδεσμοι 

 Οι Γαλλικές Προάλπεις 

 Παραπομπές 

Κατηγορία:Οροσειρές της Γαλλίας